תאריך:\_\_\_\_\_\_\_\_\_\_\_

לכבוד

הועדה לתשתיות לאומיות

א.ג.נ.,

הנדון**:** **התנגדות לתכנית לתשתית לאומית מס' 91 – תחנת הכח המזרחית**

אני הח"מ, \_\_\_\_\_\_\_\_\_\_\_\_\_\_\_\_\_, מתגורר/ת בכתובת \_\_\_\_\_\_\_\_\_\_\_\_\_\_\_\_\_\_ הסמוכה למתקן המתוכנן נשוא ההתנגדות, מביע/ה את התנגדותי לתכנית שבנדון, שהופקדה ביום 23.6.2019 בועדה המחוזית, בין היתר, מהסיבות העיקריות - המפורטות להלן:

1. מדובר בתכנית שמטרתה הקמת תחנת כח מוסקת גז בגיבוי סולר ובהספק גבוה מאוד של כ-1,300 מגה וואט, מזרחית לעיר כפר סבא, מערבית לכביש 6, דרומית מכביש 55, בסמוך לכביש 444.

מדובר במפגע סביבתי בלב השרון המאוכלס בכחצי מיליון תושבים, באזור הנמצא בסמיכות גבוהה ביותר לבתי התושבים (מרחק מאות מטרים בלבד) ברשויות המקומיות בסביבה בעלת ריכוז אוכלוסין גבוה דבר אשר עלול **לסכן את בריאותם וביטחונם** וכתוצאה מכך את חייהם של אוכלוסיות שלמות ברשויות מקומיות אלה, הכוללות השפעות משמעותיות ובעייתיות ביותר, בין היתר, בשל הסיבות הבאות:

1. זיהום אוויר באזור המאוכלס במאות אלפי תושבים בסמיכות לתחנת הכח.
2. זיהום הקרקע עליה תוקם תחנת הכח.
3. זיהום מי התהום בשרון.
4. גרימת מפגע רעש לכלל האזור והאוכלוסיה הסמוכה לתחנת הכח, לרבות יצירת מטרדי רעש ואקוסטיקה.
5. חשש לקיומם של מפגעים בטחוניים בשל סמיכות תחנת הכח לשטחי הרשות הפלסטינית בכלל ולעיר קלקיליה בפרט, מרחק 700 מ' בלבד.
6. חשש מקרינה.
7. חיסול השטחים הפתוחים והירוקים בשרון ופגיעה אנושה בסביבה.

כל אלו ועוד, עלולים לפגוע הבריאות התושבים ולגרום למחלות חו"ח כתוצאה מזיהומי אוויר, מי תהום וקרינה, וכן עלולים לפגוע בזכויות נוספות של התושבים הנמצאים בסמיכות לתחנת הכח, למשל, בזכותם הטבעית לנשום אוויר נקי, ולחיות באיכות חיים סבירה ומכובדת, ואף עשוי לגרום לירידת ערך של בתי התושבים והאוכלוסיה הסובבת את תחנת הכח, דבר אשר פוגע בזכות הקניין של התושבים ולנזקים כלכליים נוספים.

1. העדר זיקה קניינית לכלל המקרקעין להקמת תחנת הכח - הרשויות (ביניהן הות"ל) הרלוונטיות, טרם הוכיחו כי קיימת זיקה קניינית למקרקעין במלואם, לצורך הקמת תחנת הכח על פי התכנית. משכך, אין רצף טריטוריאלי להקמת תחנת הכח ועולה חשש חמור כי היזם שהוסמך להקמת תחנת הכח (חברת ריינדיר אנרגיה בע"מ) הוסמך שלא כדין ובניגוד לקבוע בהחלטת הממשלה מס' 2592 מיום 2.4.2017, בקשר עם התכנית הנ"ל.
2. בהתאם לאמור לעיל, מתבקשת הועדה המחוזית, לקבל את ההתנגדותנו ולהורות על ביטול התכנית או למצוא פיתרון הולם לבעיות הנ"ל.
3. אנו שומרים על זכותנו להוסיף על האמור לעיל ולהגיש השלמה ו/או כל חוות דעת מטעמנו, בין לפני מועד הדיון בהתנגדויות, בין במהלכו ובין לאחריו.

בכבוד רב,

שם ושם משפחה: \_\_\_\_\_\_\_\_\_\_\_\_\_\_\_\_\_\_\_

מס' ת.ז: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת דוא"ל: \_\_\_\_\_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_